68 
Os porro palatinum (/. c. n) planum edentulum, processus pterygoidei 
postpositi more , idque oblique a vomere , cui infigitur , posteriora ver- 
sus , magno hiatu inter utrumque praevio , ad processum huncce procedit 
eique incumbit , ad latus vero externum e medio crassiorem demittit pro- 
cessum, quo sensim latiore ad maxillam superiorem accedit, loco, quo 
os pterygoideum (/. c. s) eidem obviam venit. Hoc itaque, omoideum quoque 
in Avibus, sive processus alatus internus in Mammalibus dictum, inter 
alia omnia maxime exteriora versus situm est , anteriora versus cum ma- 
xilla superiore osseque palatino , ad posteriora cum processu pterygoideo 
nectitur et ab exteriore superne ossis jugalis partem anteriorem et in- 
feriorem excipit. 
Omnium vero ossium longissima et validissima (/. c*. r) sunt processus 
pterygoidei, externis hisce in Mammalium classe respondentes, iique, 
lato hiatu ab invicem dirempti , palatini ossis more , ab hoc quoque 
utroque et ab osse pterygoideo exorsi, duplice itaque processu lato pla- 
noque excellunt, ac dein media eorum parte coarctata in posteriora fe- 
runtur, attenuata sensim et compressa, ita ut ab interna eorum facie 
lateralis processus ossis sphenoidei , ab extrema externa processus arti- 
cularis ossis temporum excipiatur. In multiplice itaque nexu cum variis 
ossibus corripitur , a latere late excisum est , versusque anteriora una 
cum osse pterygoideo et palatino magnam aperturam circumscribit ova- 
lem, at interno margine maximum constituit hiatum, cujus limitet a 
posteriore os sphenoideum , ab anteriore vero ossa palatina ponunt. 
Superior dein maxilla, omnium cranii ossium crassissimum, extus et 
superne inaequalis ac foveolata exiguisve foraminibus pertusa, inferne 
vero concava est, margineque externo dentes ibi novem agglutinatos figit, 
qui omnes aequales, incurvi et acuti lata basi paullo striata oborti et 
compressi , nec acie minutissime serrati sunt , quales notantur illi 
